કવર જોતાં જ વ્યક્તિ, ફોન અને કવર ત્રણેમાં લક્ઝરી દેખાઈ આવે એવું આ ડ્રૅગન અને સ્પાઇડરની ડિઝાઇનવાળું કવર એક ફોન-કવરની દૃષ્ટિએ ખૂબ જ મોંઘું છે. આ કવર પર હીરા, માણેક, પોખરાજ અને પન્ના તેમ જ બીજા કેટલાક કલર સ્ટોન જડવામાં આવ્યા છે. કવર પર બનાવામાં આવેલો સ્પાઇડર ૧૮ કૅરેટ ગોલ્ડમાંથી બનાવામાં આવ્યો છે અને એના પર ૨૮૦૦ કલરલેસ બ્લૅક ડાયમન્ડ્સ જડવામાં આવ્યા છે જેનું ટોટલ વજન ૩૮ કૅરેટ છે. જ્યારે ડ્રૅગન પર ૨૨૦૦ કલર્ડ ડાયમન્ડ્સ જડવામાં આવ્યા છે જેનું ટોટલ વજન ૩૨ કૅરેટ છે. સૌથી ખાસ વાત એ છે કે આ કેસને ટ્રાન્સફૉર્મ કરીને નેકલેસ તરીકે પણ પહેરી શકાય છે.